10/04/2012 | Administración LocalMunicipal
Abegondo
Aprobación definitiva da taxa polos servizos urbanísticos

A Ordenanza fiscal reguladora da taxa polos servizos urbanísticos aprobouse inicialmente o 23 de decembro de 2011 en sesión plenaria e publicouse no BOP de 05 de xaneiro de 2012, así coma no taboleiro de anuncios do Concello por un prazo de 30 días. Nese prazo presentouse únicamente unha alegación con R. E. 106/2012. Resolveuse a alegación e aprobouse definitivamente a Ordenanza fiscal reguladora da taxa polos servizos urbanísticos na sesión ordinaria do concello pleno de data 21 de marzo de 2012, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das Bases do Réxime Local: No uso das facultades concedidas polos artigos 132,2 e 142 da Constitución, polo artigo 106 da Lei 7/85 do 2 de abril, reguladora das bases de réxime local e de acordo co previsto nos artigos 15 a 19 do, Real decreto lexislativo 2/2004, do 5 de marzo, polo que se aproba o Texto refundido da Lei de facendas locais, este Concello establece a “taxa por prestación de servizos urbanísticos”, que se rexerá pola presente ordenanza. Constitúe o feito impoñible da taxa a actividade municipal, técnica e administrativa, tendente a verificar se os actos de edificación e uso do solo a que se refire o artigo 194 da Lei 9/2002, de 30 de decembro, de ordenación urbanística e protección do medio rural, así como a súa normativa de desenvolvemento, e que teñan que realizarse no término municipal de Abegondo, axústanse ás normas urbanísticas de edificación e policía previstas na devandita Lei e demais normas de aplicación Serán suxeitos pasivos desta taxa as persoas físicas ou xurídicas e as entidades ás que se refire o artigo 35 da Lei xeral tributaria que sexan solicitantes ou beneficiarias do servizo urbanístico. En todo caso, terán a condición de substitutos do contribuínte, os construtores e contratistas das obras Serán responsables solidarios cos suxeitos pasivos as persoas ou entidades ás que se refire o artigo 42 da Lei Xeral tributaria.  A cota tributaria determinarase por unha cantidade fixa sinalada segundo a natureza do expediente a tramitar, de acordo coa tarifa que contén o artigo seguinte.  A cota da tarifa corresponde á tramitación completa do expediente de que se trate, dente a súa iniciación ata a súa resolución final. A tarifa a que se refire o artigo anterior estrutúrase da seguinte forma: O PEM determinarase segundo o recollido no artigo VI da ordenanza reguladora do ICIO A presente taxa devéngase cando se inicie a prestación do servizo urbanístico, coa incoación do oportuno expediente, a solicitude do interesado ou de oficio polo Concello · A taxa esixirase en réxime de autoliquidación. Os usuarios virán obrigados a presentar esta autoliquidación no impreso habilitado para o efecto polo Concello. No momento da solicitude de concesión da licenza, deberá acreditarse o pagamento da autoliquidación · A obriga de contribuír, unha vez que naceu, non se verá afectada en modo algún pola denegación da licenza solicitada ou pola concesión desta condicionada á modificación do proxecto presentado, nin pola renuncia ou desestimento do solicitante unha vez que se concedeu a licenza. · A tramitación de novas licenzas por caducidade dunha anterior, devengará unha nova taxa · Os dereitos de concesión de prórroga fíxanse no 2% do orzamento das obras que falten por executar Nesta materia estarase ó disposto na Lei 58/2003, de 17 de decembro xeral tributaria e normativa de desenvolvemento Coa entrada en vigor da presente ordenanza fiscal queda derrogada a anterior ordenanza fiscal reguladora da taxa polo outorgamento de licencias urbanísticas A presente ordenanza fiscal entrará en vigor e será de aplicación ao día seguinte da súa publicación no Boletín oficial da provincia, permanecendo en vigor ata a súa modificación ou derrogación expresa. En Abegondo a 26 de marzo de 2012. O Alcalde, José Antonio Santiso Miramontes